CELEX: C2007/042/17
Language: et
Date: 2007-02-24 00:00:00
Title: Kohtuasi C-500/06: Eelotsusetaotlus, mille esitas Giudice di pace di Genova (Itaalia) 8. detsembril 2006 — Corporación Dermoestética SA versus To Me Group Advertising Media

24.2.2007   
            
            
               ET
            
            
               Euroopa Liidu Teataja
            
            
               C 42/10
            
         Eelotsusetaotlus, mille esitas Giudice di pace di Genova (Itaalia) 8. detsembril 2006 — Corporación Dermoestética SA versus To Me Group Advertising Media
   (Kohtuasi C-500/06)
   (2007/C 42/17)
   Kohtumenetluse keel: itaalia
   Eelotsusetaotluse esitanud kohus
   Giudice di pace di Genova (Itaalia)
   Põhikohtuasja pooled
   
      Hageja: Corporación Dermoestética SA
   
      Kostja: To Me Group Advertising Media
   Eelotsuse küsimused
   
               1.
            
            
               Kas EÜ asutamislepingu artikliga 49 on kooskõlas sellised siseriiklikud õigusnormid nagu 1992. aasta seaduse nr 175 artiklid 4, 5 ja 9 ning 16. septembri 1994. aasta ministri dekreet nr 657 ja/või halduspraktika, millega keelatakse üleriigilise levikuga telekanalis edastada nõuetekohaselt litsentseeritud eraõiguslikes raviasutustes pakutava meditsiinilis-kirurgilise ravi reklaami, kuigi kohalikes telekanalites on selline reklaam lubatud, ning millega samal ajal on eelnimetatud reklaamiga seotud kulu ülemmääraks kehtestatud 5 % eelneva aasta deklareeritud tulust?
            
         
               2.
            
            
               Kas EÜ asutamislepingu artikliga 49 on kooskõlas sellised siseriiklikud õigusnormid nagu 1992. aasta seaduse nr 175 artiklid 4, 5 ja 9 ning 16. septembri 1994. aasta ministri dekreet nr 657 ja/või halduspraktika, millega keelatakse üleriigilise levikuga telekanalis edastada nõuetekohaselt litsentseeritud eraõiguslikes raviasutustes pakutava meditsiinilis-kirurgilise ravi reklaami, kuigi kohalikes telekanalites on selline reklaam lubatud, ja millega kohalikes telekanalites reklaami levitamiseks on nõutud, et iga kohaliku omavalitsusüksus annab asjaomase maakonna kutseala liidu arvamuse alusel eelneva loa, ja kulu ülemmääraks kehtestatud 5 % eelneva aasta deklareeritud tulust?
            
         
               3.
            
            
               Kas EÜ asutamislepingu artiklitega 43 ja/või 49 on vastuolus see, kui nõuetekohaselt litsentseeritud eraõiguslikes raviasutustes pakutava esteetilise meditsiinilis-kirurgilise ravi kohta teavet andva reklaami puhul nõutakse kohalike asutuste ja/või kutseala liitude eelnevat luba?
            
         
               4.
            
            
               Kas Federazione nazionale degli ordini dei medici (FNOMCEO) ja selle liikmeks olevad arstide liidud, kes on kehtestanud eetikakoodeksi, milles piiratakse reklaami meditsiini erialal, ning kes kasutavad raviteenuste reklaami käsitlevate kehtivate õigusnormide tõlgenduspraktikat, mis piirab oluliselt arstide õigust oma tegevust reklaamida, — arvestades, et mõlemad nimetatud meetmed on kõikidele arstidele siduvad — on piiranud konkurentsi asjaomases siseriiklikus õiguses lubatust suuremas ulatuses ja rikkunud EÜ artikli 81 lõiget 1?
            
         
               5.
            
            
               Kas FNOMCEO kasutatud tõlgenduspraktika on igal juhul vastuolus EÜ asutamislepingu artikli 3 lõike 1 punktiga g, artiklitega 4, 98, 10, 81 ja tõenäoliselt artikliga 86, kuna see praktika on lubatud siseriikliku õigusega, mille kohaselt maakonna asjaomased kutseala liidud peavad kontrollima arstide edastatud reklaami läbipaistvust ja tõelevastavust, ilma et sellise pädevuse teostamiseks oleks kehtestatud mingeid kriteeriume või üksikasjalikke tingimusi?